 Waaliada wadarta ee baarlamaanka waa ceebta nolasha, waa foolxumada sabanka, waa qaabdarrada qarniga, waa qaladkii qaladka, waa iinta unugxumada, waxa dhacay waxay xaqiijinaysaa sida loo bahaloobay, waliba aan looga sarriigayn in la sameeyey wax qaldan, balaan dabcinno oo aan eegno nimanka wanaaggooda, wax ma qaban maxaa loo leeyahay habeen iyo maalin maba nastaane, waxay u soo jeedaan wax u qabashada umadda Soomaaliyeed, si ay u xaqiijiyaan waxay isla dhacaan kuraas iyo budad, waxay isu adegsadaan iyo feer iyo faralaab. 